Nyeste Skilderie af Kiøbenhavn, 1815-01-31
Paa Cancelliets allerunderdanigste Forestilling, angaaende Omgangsmaaden med de i Overformynderierne udenfor Kjøbenhavn, inden Kundgjørelsen, af Forordningen af 6te Jan. 1813, indkomne og derefter udsatte Capitaler, er der, under 16 d. M., allernaadigst resolveret, som følger. 1) Paa de enkelte Steder udenfor Kjøbenhavn, hvor Overformynderiets Midler ere blevne bestyrede som en fælles Masse, uden at der for den hver enkelt Myndling tilhørende Capital er meddeelt særskilt Obligation, eller anviist Myndlingen, Lod i bestemte Obligationer, skal Placaten af 8de Marts 1814, angaaende hvorledes der, med Hensyn til de af det Kjøbenhavnske Overformynderies fælles Masse udlaante Kapitaler, som, efter Forordningen af 5te Jan. 1813, ere gaaede over til Rigsbankpenge, bliver at forholde, i eet og alt tjene til Regel. 2) Forsaavidt Overformynderiet derimod er bestyret efter de almindelige for Umyndiges Midler foreskrevne Regler, skal ingen saadan Tabfordeling. finde Sted, som bemældte Placat fastsætter; men, ligesom det følger af sig selv, at en Obligation, der lyder paa en bestemt Myndlings Navn, er dennes særegne Eiendom, saaledes skulle og de Obligationer, der lyde paa Umyndiges Penge i Almindelighed, men hvori der, paa anorduet Maade, er anviist enkelte Myndlinger Sikkerhed for deres Capitaler, blot betragtes som en fælles Eiendom for disse enkelte Myndlinger, hvilke altsaa, uden Hensyn til Tiden, da deres Copitaler ere indkomne i Overformynderiet, beholde den dem lovligt anviiste Lod i saadanne Effecter. 3) Forsaavidt deslige, i Fælledskab mellem flere Myndlinger værende, Obligationer, bestaae i Statspapirer, haver Overformynderiet, naar den Vedkommende bliver berettiget til selv at raade over sine Midler, at udlægge ham sin Capital i en anden Kongelig Obligation, eller andre Kongelige Obligationer, som svare til den ham tilkommende Sum; og, saafremt Overformynderiet ikke ellers maatte være i Stand dertil, haver det, i Overeensstemmelse med den allerhøieste Resolution af 15de April 18113, at henvende sig til Finants Kasse=Directionen, for at faae de større Obligationer ombyttede med mindre. 4) Hvis det derimod er en privat Panteobligation, der er i et saadant Fællesskab, skal der, saalænge det, formedelst den Debitorerne ved Forordningen af 5te Jan. 1813 §. 26, sammenholdt med Placaten af 25de April 1814, bevilgede Henstand, ei er mueligt at udbetale den myndigblevne Person sin Capital med rede Penge, af Overformynderiet meddeles ham et Beviis efter følgende allernaadigst approberede Formular: "Da N. N. formedelst opnaaet Mindreaarigheds=Alder (erholdt Myndigheds-Bevilling, eller Giftermaal med N.N., eller hvilkensomhelst anden Aarsag, der giør, at Midlerne efter Loven bør udgaae af Overformynderiet) er berettiget til, selv at annamme sine Midler, for Samme, under Curators Tilsyn, at forestaae (at annamme bemældte sin Hust. Midler) men den ham (hende) tilhørende i N. N. Overformynderie indestaaende Capital, som han (hun) har arvet efter N. N. (eller paa hvilkensomhelst anden Maade erhvervet) er indbefattet under den hos N. N., mod Obligation af N. Dato, tinglyst ved N. N. Ting den N. Dag, udestaaende Capital, der oprindeligviis var lydende paa N. Rdlr. d. C., men nu er omskrevet til N. Rbdlr. S. V., og denne Obligation, hvoraf verificeret Gjenpart er dette Beviis vedhæftet, ikke kan vorde ham (hende) extraderet, ligesom Capitalen, paa Grund af Fr. 6te Jan. 1813 §. 26, for Tiden ei heller kan udbetales, saa meddeles ham (hende) herved dette Beviis for, at han (hun) i bemældte Obligation, med al den Ret, Samme efter dens Jndhold giver, er lodtagen for den Summa N. Rbdlr. S. V., og at i sin Tid, naar Capitalen kan opsiges og bemældte Summa af Debitor til Overformynderiet indbetales, Samme igjen skal vorde udbetalt til ham (hende), eller enhver anden, som med lovlig Adkomst haver dette Document ihænde; ligesom og de imidlertid deraf forefaldne Renter, til de i Obligationen bestemte Terminer, (den i Obligationen bestemte Termin) af Overformynderiet skulle vorde erlagte til den, som paa lovlig Maade er i Besiddelse af dette Sikkerheds Beviis, over hvilket den retmæssige Eier bliver berettiget til i eet og alt at disponere paa samme Maade, som om den for hans (hendes) Arvemiddel udstedte Obligation in originali kunde have været ham (hende) extraderet; til hvilken Ende Samme ogsaa bliver at tinglæse og protocollere ved den (de) samme Ret (samme Retter, ved hvilken (hvilke) den originale Obligation er tinglæst, hvilken originale Obligation ei maa udslettes, førend dette Sikkerhedsbeviis ligeledes læses til Udslettelse." 5) Dette Beviis, som det skal være tilladt at udstede paa ustemplet Papiir, bør tinglæses; hvilket Overformynderiet, paa den Vedkommendes Bekostning, besørger, inden Samme udleveres ham. For Læsningen og Protocollationen af dette Beviis, betales i alt 12 Rbsk., saafremt Capitalen ei overstiger 1000 Rbdlr.; 24 Rbsk., hvis den er imellem 1000 og 5000 Rbdlr. inclusive, og 36 Rbsk., hvis den overstiger bemældte Sum, alt at regne i Sølvværdie. Af disse Gebyrer, med Hensyn til hvilke den sædvanlige Forhøielses=Afgift af 20 Procent ikke svares, oppebærer Dommeren den ene Trediedeel og Skriveren det øvrige. 6) Fornævnte Beviis skal Overformynderiet lade sig extradere, inden Capitalen i sin Tid udbetales. Jmidlertid kan det ved Transport, som dog skal skrives paa stemplet Papiir af 1ste Klasse, gaae fra Haand til Haand.